1998R0994 — DA — 20.08.2013 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

▼M1

RÅDETS FORORDNING (EF) Nr. 994/98

af 7. maj 1998

om anvendelse af artikel 107 og 108 i traktaten om Den Europæiske Unions funktionsmåde på visse former for horisontal statsstøtte

▼B







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 94, under henvisning til forslag fra Kommissionen ( 1 ), efter høring af Europa-Parlamentet ( 2 ), under henvisning til udtalelse fra Det Økonomiske og Sociale Udvalg ( 3 ), og ud fra følgende betragtninger: (1) I henhold til traktatens artikel 94 kan Rådet udstede de fornødne forordninger med henblik på anvendelsen af artikel 92 og 93 og især fastlægge betingelser for anvendelsen af artikel 93, stk. 3, og de former for støtte, som skal være undtaget fra denne procedure; (2) i henhold til traktaten er det Kommissionen, der har hovedansvaret for vurdering af, om støtte er forenelig med fællesmarkedet; (3) det er en forudsætning for et velfungerende indre marked, at konkurrencereglerne anvendes stringent og effektivt på statsstøtte; (4) Kommissionen har anvendt traktatens artikel 92 og 93 i talrige beslutninger og har desuden bekendtgjort sin politik i en række meddelelser; i lyset af Kommissionens store erfaring med anvendelsen af traktatens artikel 92 og 93 og de generelle tekster, Kommissionen har vedtaget på grundlag af disse bestemmelser, bør Kommissionen for at sikre effektivt tilsyn og forenkle administrationen, uden at dens kontrol derved svækkes, have bemyndigelse til — gennem forordninger på områder, hvor den har tilstrækkelig erfaring til at fastlægge generelle kriterier for forenelighed — at erklære, at visse former for støtte er forenelige med fællesmarkedet i medfør af en eller flere af bestemmelserne i traktatens artikel 92, stk. 2 og 3, og ikke er omfattet af proceduren efter artikel 93, stk. 3; (5) gruppefritagelsesforordninger vil øge gennemsigtigheden og retssikkerheden; de kan anvendes direkte af de nationale domstole, jf. dog traktatens artikel 5 og 177; (6) Kommissionen bør ved udstedelsen af forordninger om fritagelse af støtteformer for underretningspligten i henhold til traktatens artikel 93, stk. 3, specificere støttens formål, kategorierne af støttemodtagere og de lofter, der begrænser den fritagne støtte til en vis maksimal støtteintensitet, som er beregnet i forhold til de støtteberettigede omkostninger eller et maksimalt støttebeløb, betingelserne for kumulering af støtten samt kontrolbetingelserne, for at sikre, at den støtte, der er omfattet af denne forordning, er forenelig med fællesmarkedet; (7) Kommissionen bør ved udstedelsen af forordninger om fritagelse af støtteformer for underretningspligten i henhold til traktatens artikel 93, stk. 3, stille yderligere betingelser for at sikre, at den støtte, der er omfattet af denne forordning, er forenelig med fællesmarkedet; (8) det kan være påkrævet at fastsætte lofter eller indføre andre passende betingelser for underretning om individuelle tildelinger af støtte for at give Kommissionen lejlighed til i de enkelte tilfælde at undersøge virkningerne af visse former for støtte på konkurrencen og samhandelen mellem medlemsstaterne og vurdere dens forenelighed med fællesmarkedet; (9) Kommissionen bør af hensyn til det indre markeds udvikling og funktion have bemyndigelse til gennem en forordning at fastslå, at en støttetildeling ikke opfylder kriterierne i traktatens artikel 92, stk. 1, og derfor er fritaget for underretningsproceduren i traktatens artikel 93, stk. 3, hvis støtten til den samme virksomhed i en given periode ikke overstiger et bestemt beløb; (10) i overensstemmelse med traktatens artikel 93, stk. 1, er Kommissionen forpligtet til sammen med medlemsstaterne at føre løbende tilsyn med alle eksisterende støtteordninger, med henblik herpå og for at sikre størst mulig gennemsigtighed og passende kontrol bør Kommissionen sørge for, at der indføres et pålideligt system til registrering og lagring af oplysninger om anvendelse af Kommissionens forordninger, som alle medlemsstater har adgang til, og for, at den modtager alle de oplysninger fra medlemsstaterne om udbetaling af støtte, der er fritaget for underretning, som er nødvendige for at opfylde denne forpligtelse, og som kan drøftes og evalueres sammen med medlemsstaterne i det rådgivende udvalg; i denne forbindelse kan Kommissionen desuden anmode om at få adgang til oplysninger, der er nødvendige for en effektiv undersøgelse; (11) kontrollen med tildeling af støtte omfatter faktiske, retlige og økonomiske spørgsmål af yderst kompleks karakter, der varierer meget i et miljø i konstant udvikling; Kommissionen bør derfor regelmæssigt overveje, hvilke støtteformer der skal være fritaget for underretningspligten; Kommissionen skal kunne ophæve eller ændre kommissionsforordninger udstedt i medfør af denne forordning, når situationen har ændret sig med hensyn til nogle af de forhold, der lå til grund for udstedelsen, eller når det fælles markeds funktion eller gradvise udvikling kræver det; (12) Kommissionen skal i nært og konstant samarbejde med medlemsstaterne præcist kunne definere forordningernes anvendelsesområder og de tilhørende betingelser; for at fremme samarbejdet mellem Kommissionen og medlemsstaternes kompetente myndigheder bør der oprettes et rådgivende udvalg for statsstøtte, der skal høres, inden Kommissionen udsteder forordninger i medfør af denne forordning — ud fra følgende betragtninger: UDSTEDT FØLGENDE FORORDNING:







Artikel 1

Gruppefritagelser

1. Kommissionen kan ved forordning udstedt i overensstemmelse med proceduren i nærværende forordnings artikel 8 og traktatens artikel 92 erklære, at følgende former for støtte er forenelige med fællesmarkedet og ikke omfattet af underretningspligten i traktatens artikel 93, stk. 3:

▼M1

a) støtte til: i) små og mellemstore virksomheder ii) forskning, udvikling og innovation iii) miljøbeskyttelse iv) beskæftigelse og uddannelse v) kultur og bevarelse af kulturarven vi) kompensation for skader forårsaget af naturkatastrofer vii) kompensation for skader forårsaget af visse ugunstige vejrsituationer inden for fiskerisektoren viii) skovbrug ix) fremme af produkter i fødevaresektoren, der ikke er opført i bilag I i TEUF x) bevarelse af havets og ferskvandsområdernes biologiske ressourcer xi) sport xii) beboere i afsidesliggende områder til transportformål, når støtten er af social karakter og ydes uden forskelsbehandling med hensyn til transportselskab xiii) basal bredbåndsinfrastruktur, små individuelle infrastrukturforanstaltninger vedrørende næstegenerationsnet, bredbåndsrelateret bygge- og anlægsarbejde og passiv bredbåndsinfrastruktur i områder, hvor der enten ikke findes en sådan infrastruktur, eller hvor det ikke er sandsynligt, at der udvikles en sådan infrastruktur i nær fremtid xiv) infrastruktur til støtte af de mål, der er anført i nr. i)-xiii) og nærværende stykkes litra b) og til støtte for andre mål af fælles interesse, navnlig Europa 2020-målene

▼B

b) støtte tildelt i overensstemmelse med det kort, Kommissionen har godkendt for tildeling af regional- støtte i hver medlemsstat.

2. Forordninger som omhandlet i stk. 1 skal for hver enkelt støttekategori indeholde angivelse af:

a) støttens formål

b) kategorier af støtteberettigede

▼M1

c) lofter fastsat enten som støtteintensitet i forhold til samtlige støtteberettigede omkostninger eller som maksimale støttebeløb eller, for visse typer støtte, hvor det kan være svært at identificere støtteintensiteten eller støttebeløbet præcist, navnlig finansieringstekniske instrumenter eller risikokapitalinvesteringer eller lignende, som maksimalt offentligt støtteniveau i eller forbundet med den pågældende foranstaltning, uanset hvordan de pågældende foranstaltninger betegnes i lyset af artikel 107, stk. 1, i TEUF

▼B

d) betingelser for kumulering af støtte

e) tilsynsvilkårene i henhold til artikel 3.

3. Forordninger som omhandlet i stk. 1 kan blandt andet:

a) fastsætte lofter eller andre betingelser for underretning om individuelle støttetildelinger

b) udelukke visse sektorer fra deres anvendelsesområde

c) indføre yderligere betingelser for forenelighed, som gælder for støtte, der fritages i medfør af sådanne forordninger.

Artikel 2

De minimis

1. Kommissionen kan ved en forordning udstedt i overensstemmelse med proceduren i denne forordnings artikel 8 beslutte, at en støttetildeling på baggrund af det indre markeds udvikling og funktion ikke opfylder alle kriterierne i traktatens artikel 92, stk. 1, og derfor er fritaget for underretningspligten i traktatens artikel 93, stk. 3, hvis støtten til en enkelt virksomhed i en given periode ikke overstiger et bestemt fast beløb.

2. Medlemsstaterne forelægger på Kommissionens opfordring til enhver tid alle ønskede supplerende oplysninger om støtte, der er fritaget i medfør af stk. 1.

Artikel 3

Gennemsigtighed og tilsyn

1. Ved udstedelsen af forordninger i medfør af artikel 1 skal Kommissionen give medlemsstaterne detaljerede regler for at sikre gennemsigtighed i og tilsyn med den støtte, der er fritaget for underretning i medfør af sådanne forordninger. Disse regler omfatter navnlig de forpligtelser, der er omhandlet i stk. 2, 3 og 4.

▼M1

2. Ved iværksættelsen af støtteordninger eller individuelle støtteforanstaltninger, der ikke er omfattet af en ordning, der er blevet fritaget i henhold til forordninger omhandlet i artikel 1, stk. 1, sender medlemsstaterne straks Kommissionen et resumé af oplysningerne om dem til offentliggørelse på Kommissionens websted.

▼B

3. Medlemsstaterne registrerer og lagrer alle oplysninger om anvendelsen af gruppefritagelserne. Hvis Kommissionen får kendskab til forhold, der rejser tvivl om, hvorvidt en fritagelsesforordning anvendes forskriftsmæssigt, forelægger medlemsstaterne Kommissionen alle de oplysninger, den finder nødvendige for at vurdere, om en støtte er i overensstemmelse med den pågældende forordning.

4. Medlemsstaterne forelægger mindst en gang om året Kommissionen en rapport om anvendelsen af gruppefritagelserne i overensstemmelse med Kommissionens specifikke krav, helst i elektronisk form. Kommissionen stiller disse rapporter til rådighed for alle medlemsstaterne. En gang om året drøftes og evalueres rapporterne i det rådgivende udvalg, der er nævnt i artikel 7.

Artikel 4

Forordningernes gyldighedsperiode og ændring af forordningerne

1. Forordninger udstedt i medfør af artikel 1 og 2 gælder i en bestemt periode. Støtte, som er fritaget i henhold til en forordning udstedt i medfør af artikel 1 og 2, er fritaget i forordningens gyldighedsperiode samt i gyldighedsperioden for den overgangsperiode, der er fastsat i stk. 2 og 3.

2. Forordninger udstedt i medfør af artikel 1 og 2 kan ophæves eller ændres, når et vigtigt forhold, der lå til grund for udstedelsen, har ændret sig, eller når det fælles markeds gradvise udvikling eller funktion kræver det. I så fald fastsætter den nye forordning en overgangsperiode på seks måneder for tilpasningen af den støtte, der var omfattet af den tidligere forordning.

3. Forordninger udstedt i medfør af artikel 1 og 2 foreskriver en periode som omhandlet i stk. 2 for det tilfælde, hvor de ikke forlænges, når de udløber.

Artikel 5

Evalueringsrapport

Kommissionen forelægger hvert femte år Europa-Parlamentet og Rådet en beretning om, hvordan denne forordning fungerer. Et udkast til beretning forelægges til behandling i det rådgivende udvalg, der er nævnt i artikel 7.

Artikel 6

Høring af de berørte parter

Når Kommissionen har til hensigt at udstede en forordning, offentliggør den et udkast for at give alle berørte personer og organisationer lejlighed til at fremsætte deres bemærkninger inden for en rimelig frist, som Kommissionen fastsætter, men som under ingen omstændigheder må være mindre end en måned.

Artikel 7

Rådgivende udvalg

Der oprettes et rådgivende udvalg, herefter benævnt »Det Rådgivende Udvalg for Statsstøtte«. Det består af repræsentanter for medlemsstaterne og har Kommissionens repræsentant som formand.

Artikel 8

Høring af det rådgivende udvalg

1. Kommissionen hører Det Rådgivende Udvalg for Statsstøtte:

▼M1

a) samtidig med at den offentliggør et udkast til forordning i henhold til artikel 6

▼B

b) inden den udsteder en forordning.

2. Kommissionen hører udvalget på et møde, som Kommissionen indkalder til. ►M1 De udkast og dokumenter, der skal behandles, udsendes sammen med indkaldelsen og kan offentliggøres på Kommissionens websted. ◄ Mødet finder tidligst sted to måneder efter mødeindkaldelsen.

Denne frist kan afkortes for de høringer, der er omhandlet i stk. 1, litra b), samt i hastetilfælde, og når der blot er tale om at forlænge en forordning.

3. Kommissionens repræsentant forelægger udvalget et udkast til de foranstaltninger, der skal træffes. Udvalget afgiver en udtalelse om dette udkast inden for en frist, som formanden kan fastsætte under hensyn til, hvor meget det pågældende spørgsmål haster, i givet fald ved afstemning.

4. Udtalelsen optages i mødeprotokollen; derudover har hver medlemsstat ret til at anmode om, at dens holdning indføres i mødeprotokollen. Det rådgivende udvalg kan henstille, at udtalelsen offentliggøres i De Europæiske Fællesskabers Tidende.

5. Kommissionen tager størst muligt hensyn til udvalgets udtalelse. Den underretter udvalget om, hvorledes den har taget hensyn til dets udtalelse.

Artikel 9

Afsluttende bestemmelser

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.